Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
Latinergruppe ved Ragna Nielsens skole i Oslo 1909. Avgangselevene er iført svart «duskelue», kaskettformet studenterlue med myk, posefomet pull, skygge, dusk og kokarde, en forløper for den uhøytidelige russelua. Foto: Oslo Museum/DigitaltMuseum 
**Studentlue**, tidligere også kalt **studenterlue**, er forskjellige typer hodeplagg som bæres av studenter som er nylig uteksaminert fra videregående skoler, universiteter og høyskoler i flere land. De brukes i dag som regel bare ved seremonielle anledninger eller som luer under russefeiring. De nordiske studentluene oppstod på 1800-tallet og er utformet etter tysk mønster som skyggeluer med lakkskjerm, rundt bånd med kokarde (rundt merke), lav, flat pull og både med og uten dusk. Fargene varierer.

Studentluer i Norden
--------------------

Studenter i Uppsala 4. desember 1943 under protestdemonstrasjonen etter at studenter og lærere ved Universitetet i Oslo under andre verdenskrig ble sendt til fangeleirer i Tyskland. Svart norsk studentlue i midten, til venstre hvit dansk «studenterhue» og til høyre hvit svensk «studentmössa». Foto: Riksarkivet 
Medlemsluer ble tatt i bruk av foreninger i Norden på 1840- og 1850-tallet etter forbilder fra Tyskland der man brukte skyggeluer inspirert av enkle militær- og arbeidsluer.[] Bruken og utformingen av studentluene har variert noe mellom landene og skolene, men tradisjonelt har studentene bestått gymnaseksamen eller opptak ved universiteter med svarte eller hvite skyggeluer. 

Den danske *studenterhue* ble første gang brukt ved et studentmøte i Uppsala i 1856, der luene skulle skille de tre skandinaviske landenes studenter fra hverandre. Mellom 1843 og 1875 ble det jevnlig arrangert store skandinaviske studentmøter der unge menn festet og dyrket skandinavismen.
Ideen med studentluene utgikk trolig fra de mange sang- og musikkforeningene som oppstod på 1800-tallet. Den danske rød-hvite utgaven av studentlua kom først etter århundreskiftet 1900.

### I Norge

«Russ på 17. mai, ca. 1921». Gymnasiastene har russeluer og russestokker. Foto: Nasjonalbibliotekets bildesamling 
Russ med røde russelue foran Slottet i Oslo 17. mai 2002.
Den norske studentlua er tradisjonelt en svart skyggelue med dusk hengende i en snor fra midt på toppen. Duskelua er formet som en variant av den utbredte kasketten fra 1800-tallet, med en kort, stiv skjerm og en rund, flat, myk og foldet tøypull festet til en hodering. Foran er en kokarde i rødt, hvitt og blått med et Minervahode. 

Studentlua kunne utelukkende bæres etter bestått studenteksamen, examen artium, avgangseksamenen fra det gamle gymnaset, og immatrikulering ved et universitet.[] Lua var opprinnelig tenkt som en del av en studentuniform.[]

Dusken skal bæres liggende over høyre skulder.[] I likhet med skikk og bruk for andre former for hodeplagg, skal menn som hovedregel ikke bære studentlue innendørs.[] Som det fremgår av illustrasjonen, var snora opprinnelig mye kortere.[]

Studentlue har også blitt brukt av tidligere studenter som tegn på akademisk verdighet og tradisjon ved høytidelige anledninger, deriblant av rektor Ole Didrik Lærum ved Universitetet i Bergen, som kunne bære den sammen med kjede og kappe som embetsdrakt ved besøk i utlandet.

Da den britiske politikeren Winston Churchill ble utnevnt til æresdoktor ved Universitetet i Oslo i mai 1948, ble alle akademikere oppfordret til å bære duskelue. Fordi Churchill samtidig ble immatrikulert som student, fikk han overrakt en studentlue som han brukte under hele høytideligheten på promosjonsdagen.

#### Russeluer

Den nåværende norske russetradisjonen skriver seg fra 1905, da røde russeluer først ble brukt i russetoget av unge gutter i avgangsklasser ved de høyere skoler i Kristiania. Norges første russelue skal ha vært inspirert av tyske studentluer og ble skapt av Charles J. Bø, artiumselev ved Otto Andersens skole, medeleven Wilhelm Morgenstierne og hattemaker Hans H. Holm («Hatte-Holm") i Oslo. Lua var en rød sportslue (lett skyggelue) med flat pull, lakkbrem og kokarde (rosett) i nasjonalfargene foran. Den ble valgt blant to utkast, det første var en blå lue, og det ble laget 200 røde russeluer det året. Året etter, 17. mai 1906, var russelua representert i alle de norske byene hvor det fantes gymnas med eksamensrett. Lua ble revidert i 1912 da Gustav Asplin ga den dagens form med større, poseformet pull og svart snor med dusk som de svarte studentluene fra 1850-årene. I 1916 ble de blå russeluene første gang brukt av russ ved Oslo handelsgymnasium, en høyere skole som særlig ga undervisning i økonomi.[] Likevel regnes 1953, året da gymnas med økonomisk fagretning ble treårig, som blårussens fødselsår. Russelua ble et symbol på russefeiringen og en del av overgangsritualet til studentlivet. I dag er russelua fortsatt en viktig del av russefeiringen.

### I Sverige

I Sverige kalles studentlue *studentmössa*. Det er en hvit skyggelue med kokarde i gult og blått, men uten dusk. Enkelte svenske avgangselever bærer også en spesiell, fargerik kjeledress, omtrent som den norske russedressen. Da den gamle studenteksamen opphørte i Sverige i 1969, la det imidlertid en stor demper på den tradisjonelle studentfeiringa. Tidligere kunne uteksaminerte gymnasiaster markere sin nyvunne status og bære sin hvite studenterlue hele sommeren fram til de begynte på universitetet på høsten. Studentfeiringa i Sverige har likevel fått et visst oppsving de seinere åra. Nå innledes den vanligvis med *mösspåtagning*, nesten som vår russedåp, under *Valborgsmässoafton* i helga mellom april og mai måned. Skikkene i Sverige varierer imidlertid mye fra sted til sted.

### I Danmark

I Danmark kalles studentlue *studenterhue*. Sommermodellen er også formet som en hvit skyggelue, men er vanligvis uten dusk. Kokarden er tradisjonelt rød og hvit og har et dannebrogskors, men emblemet og utformingen varierer i dag etter hvilken eksamen den representerer.

### I Finland

I Finland likner studentlua i all hovedsak på den svenske. Den oppstod studentlua på 1810-tallet, men fikk nåværende grunnform på 1870-tallet. Luemerket for studenter ved Helsingfors universitet er Apollos lyre formet i metall.

* Den eldste kjente svenske studentlua er fra 1847Den eldste kjente svenske studentlua er fra 1847
* Tradisjonell svart, dansk studentlue fra 1800-tallet med kokarde med dannebrogskorsTradisjonell svart, dansk studentlue fra 1800-tallet med kokarde med dannebrogskors
* Den svenske politikeren Zeth Höglund (1884-1956) i tradisjonell hvit studentmössa 1902.Den svenske politikeren Zeth Höglund (1884-1956) i tradisjonell hvit *studentmössa* 1902.
* Den norske krigsveteranen Gunnar Sønsteby (1918–2012) fotografert i «duskelue» 2003Den norske krigsveteranen Gunnar Sønsteby (1918–2012) fotografert i «duskelue» 2003
* Uteksaminerte gymnasiaster fra Færøyene 2005 iført bunader og hvite russeluer etter dansk tradisjon med dobbelt dusk.Uteksaminerte gymnasiaster fra Færøyene 2005 iført bunader og hvite russeluer etter dansk tradisjon med dobbelt dusk.

I andre land
------------

Tyske medlemmer av Studentcorps i studenteruniformer og -luer under *Weinheimtagung*-kongressen 2011.
Det finnes tradisjoner for markering av studenter og eksamener i mange land. Studentluer i Tyskland er ofte knyttet til studentforeninger, studentcorps. Luene forekommer i flere varianter.

I USA og andre engelskspårklige land ifører elever og studenter fra videregående skoler og høyere utdanning seg tradisjonelt en i akademisk drakt bestående av kappe og gjerne en kvadratisk studentlue med svart dusk når de mottar vitnemålet etter bestått avgangseksamen. Slike luer kan kalles *oxford cap*, *square academic cap* og *mortarboard* («mørtelbrett»).

Studenter ved katolske universiteter i Belgia bærer tradisjonelt en kalottformet studentlue kalt *calotte*.

I Frankrike har det vært tradisjon å bære svarte fløyelsbaretter (alpeluer) med en bord av varierende farge etter hvilket fakultet studenten har tilhørt.

* Tysk studentlue i form av en tallerkenformet skyggelueTysk studentlue i form av en tallerkenformet skyggelue
* Uniformslue for gutter ved Konan High School i Kagoshima i JapanUniformslue for gutter ved Konan High School i Kagoshima i Japan
* Keiser Vilhelm II av Tyskland portrettert i kepiformet studentlue 1897 som Alter Herr der Bonner Preußen som medlem av studentforeningen Corps Borussia Bonn.Keiser Vilhelm II av Tyskland portrettert i kepiformet studentlue 1897 som *Alter Herr der Bonner Preußen* som medlem av studentforeningen *Corps Borussia Bonn*.
* Fransk student 2013 med tradisjonell faluche, svart baskerlue med bånd og merker.Fransk student 2013 med tradisjonell faluche, svart baskerlue med bånd og merker.
* Den amerikanske kjemikeren Linus Paulings eksamensportrett fra Oregon Agricultural College 1922. Pauling er iført akademisk drakt med kappe og square academic cap.Den amerikanske kjemikeren Linus Paulings eksamensportrett fra Oregon Agricultural College 1922. Pauling er iført akademisk drakt med kappe og *square academic cap*.

Referanser
----------

1. 1 2 3  Hvidt, Kristian (1993). *Det folkelige gennembrud og dets mænd*. Gyldendals Bogklubber. ISBN 8700522066.
2. ↑
3. ↑  Lærum, Ole Didrik (1995). *Styrets og rektors ansvar, rolle og oppgaver på universiteter og høgskoler*. no#: Det norske universitetsråd. s. 22.
4. ↑  lokalhistoriewiki.no: Arkivet etter Hans H. Holm
5. ↑  «Kongsberg Dagblad 1936.02.21». Norge;Viken;;Kongsberg;;;;. 19360221.  Sjekk datoverdier i `|dato=` (hjelp)
6. 1 2 3 4  Nasjonlmuseet 2023: Norges første russelue?'
7. ↑  Kaufmann, Richard (1889). *Paris under Eiffeltaarnet*. xx: Gyldendal. s. 96.

Se også
-------

* Russelue
* Skyggelue
* Oxford cap
* Skoleuniform
* Embetsdrakt
* Doktorhatt

Eksterne lenker
---------------

* (en) Student caps – kategori av bilder, video eller lyd på Commons Rediger på Wikidata

* (en) Studenterhue – galleri av bilder, video eller lyd på Commons Rediger på Wikidata
* «DigitaltMuseum: Søk: 'studentlue'». DigitaltMuseum. Besøkt 21. mai 2012.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Uppslagsverket Finland
 |